قدیم یونان‌دا تبیتشوناسلیغین اساسینی میلت‌لی فالس (ب.ا.ا. ۷-جی عصرین سوْنو-۶-جی عصرین اوْرتالاری) قویموش‌دور.اوْ، "اۆفوق"، "اۆفوقون جهتلری" ترمینینی ایلک دفعه ایشلتمیش و اوْ واخت‌دان جوغرافیا خریطه‌لری جهتلره اساساً ترتیب اوْلونور. ایلک بئله خریطه‌نین ترتیب ادیلمه‌سی (ب.ا.ا. ۵۵۰ ایل) فال‌سین شاگیردی آنکسیماندرین آدی ایله باغلی‌دیر.اوْ، "دونیانین خریطه‌سی" و "قلوبوس" تراکتاتلارینی یازمیش‌دیر. میلت‌لی جوغرافیاچیلار "قیطعه‌لر" ترمینین‌دن ایستیفاده اد‌رک "آسیا" و "آوروپا"نی آییرماغا باشلادیلار. آنکسیماندرین مۆعاصیری اوْلان میلت‌لی هکاتی لیوییانی (آفریقا) دا علاوه قیطعه کیمی آییرمیش‌دیر. هکاتی دونیانین یونانالارا معلوم اوْلان حیصّه ‌سینین بیزه گلیب چاتان ایلک خریطه‌سینی ترتیب اتمیش‌دیر.